สาว สาว สาว

สาว สาว สาว เป็นกลุ่มวงดนตรีหญิงแนวทรีโอ ของค่ายรถไฟดนตรี ที่เน้นการประสานเสียง วงแรกของเมืองไทย มีสมาชิกทั้งหมด 3 คน ได้แก่ เสาวลักษณ์ ลีละบุตร พัชริดา วัฒนา อรวรรณ เย็นพูนสุข โดยทุกครั้งที่ สาว สาว สาว ขึ้นแสดงบนเวทีคอนเสิร์ตหรือตามงานต่างๆ มักจะมีการให้ความสำคัญกับการแต่งตัวและท่าเต้นประกอบ ซึ่งมีความคล้ายคลึงกับวงนักร้องหญิงหรือที่เรียกว่าเกริล์กรุ๊ปในยุคปัจจุบัน จึงได้รับฉายาว่า เกริล์กรุ๊ปวงแรกของเมืองไทย พ.ศ. 2529 อัลบั้มชุดที่ 6 แมกไม้และสายธาร มีเพลงฮิตอย่าง ทุ้งอ้อ , คำสัญญา , คืนใจ , บทเพลงชีวิต , อยากมีรัก , รักไม่กลับคืน ฯลฯ ด้วยแนวเพลงโฟล์ก- คันทรี โดยดนตรีเน้นใช้อคูสติคเป็นหลัก ได้ภูสมิง หน่อสวรรค์ มาเรียบเรียงดนตรีให้ โดยทางรถไฟดนตรีอยากจะนำเสนอรากเง่าของสาว สาว สาว ที่แท้จริงคือการร้องเพลง และร้องประสานเสียงซึ่งมีความประณีตในการผลิตรวมถึงปกอัลบั้มและมิวสิควีดีโอ ที่ใช้ทุนในการถ่ายทำสูงสุด โดยเสียงวิจารณ์ส่วนมาก บอกกันว่าอัลบั้มชุดนี้เป็นอัลบั้มที่ดีที่สุดอัลบั้มนึง ของสาว สาว สาว เลยทีเดียว ส่วนด้านยอดขายก็อยู่ที่สองแสนตลับ ถือว่าประสบความสำเร็จพอสมควร

พ.ศ. 2530 อัลบั้มชุดที่ 7 "Because I Love You" อัลบั้มเพลงสากลอัลบั้มแรกของ สาว สาว สาว มีเพลงฮิตอย่าง Because I Love You , When We Make A Home , Starship Of Love , You ‘re The Inspiration , Memory , Last Song For You , Walking in the rain , AMETO NAMIDA KAHITO (Chi Chi) ฯลฯ เป็นต้น โดยทางคุณระย้าเห็นว่าสาว สาว สาว ชอบนำเพลงสากล มาร้องบนเวทีคอนเสิร์ตอยู่บ่อยๆ จึงนำเพลงฮิตที่พวกเธอชื่นชอบหรือใช้ร้องในคอนเสิร์ตต่างๆ มาร้องและเรียบเรียงดนตรีใหม่ แม้รถไฟดนตรี ไม่ได้คาดหวังด้านยอดขาย แต่ก็สร้างความประหลาดใจเมื่อ อัลบั้มชุดนี้มียอดขายสูง และสร้างชื่อเสียงให้กับสาว สาว สาว อีกครั้ง

พ.ศ. 2531 อัลบั้มชุดที่ 8 "ว้าว" มีเพลงที่เป็นที่รู้จักอย่าง ฉันบอกเธอเอง , แค่เพื่อนกัน , ลองทำดู , ห่วงใยทุกนาที , คืนสุดท้าย เป็นต้น ด้วยภาพลักษณ์ที่โตขึ้นเสื้อผ้าหน้าผมก็โตขึ้นมากกว่าชุดก่อน รวมถึงแนวเพลงที่เปลี่ยนจากเพลงฟังเป็นแนว ป๊อบ-แดนซ์ ที่กำลังนิยมสูงสุดในสมัยนั้น แถมมีท่าเต้นประกอบเพลงที่มากกว่าชุดก่อนๆ ซึ่งทำให้แฟนเพลงไม่คุ้นชินกับภาพลักษณ์ที่โตขึ้น ด้านยอดขายอยู่ก็ในที่ลดลง

พ.ศ. 2532 สาว สาว สาว ได้รับเชิญเป็นแขกรับเชิญ ในคอนเสิร์ต สบายอยู่แล้ว ของ บุปผา ธรรมบุตร ในวันที่ 22 มกราคม 2532 ที่ ศูนย์วัฒนธรรมแห่งชาติ ในปีเดียวกัน สาว สาว สาว ได้รับเชิญจากประเทศญี่ปุ่นให้ไปเป็นตัวแทนประเทศไทย ไปร่วมงาน Tokyo Music Festival 1989 ที่ประเทศ ญี่ปุ่น โดยได้ขึ้นแสดงในงาน Tokyo Music Festival วันที่ 29 พ.ค. 2532 โดยใช้เพลง ฉันบอกเธอเอง ขึ้นแสดง เพราะมีการลงตัวเนื่องจากซาวด์ดนตรีมีความทันสมัย จึงเหมาะแก่การขึ้นแสดง แถมยังฝึกซ้อมท่าเต้นกันอย่างพิถีพิถันเพื่อให้ออกมาสวยงามที่สุด พอใกล้จบงาน มีช่วงฟินาเล่ โดยให้ศิลปินทุกชาติมาร่วมร้องเพลง Hana สาว สาว สาวพอได้ร้องได้ฟังจึงเกิดความชอบ จึงขออนุญาตผู้ประพันธ์ อย่าง ชินจิ ทานิมูระ นำเพลง Hana มาร้องเป็นฉบับภาษาไทย ซึ่งทาง ชินจิ ทานิมูระ ก็ยินดีให้นำไปร้องอย่างเต็มใจ สาว สาว สาว ได้รับการตอบรับจากแฟนเพลงชาวญี่ปุ่นอย่างอบอุ่นสาว สาว สาว ได้รับเกิยรติจากประเทศญี่ปุ่นให้เป็นตัวแทนของประเทศไทยไปร่วมงาน Tokyo Music Festival 1989 หรืองาน เทศกาลดนตรีโตเกียว ครั้งที่ 18 ประจำปี 2532 โดยสาวสาวสาวและผู้ติดตามเดินทางไปญี่ปุ่นก่อนวันแสดงเพียง3วันเพื่อเตรียมตัวสำหรับงานในวันที่29พ.ค.และหลังจากนั้นอยู่เที่ยวกันต่ออีกหลายวัน โดยแต่ละวันมีเหตุการณ์ดังนี้

สาว สาว สาว,แม่เม้า,โมเม,ม.ล.รุจิยาภา อาภากร และทีมงานรถไฟดนตรี ออกเดินทางไปจากสนามบินดอนเมืองไปยังสนามบินนาริตะ โดยใช้สายการบินเจแปนแอร์ไลน์ ซึ่งทางผู้จัดงานในครั้งนี้ ออกค่าใช้จ่ายในการเดินทางและยังมีค่าใช้จ่ายประจำวันให้อีกด้วย สาว-สาว-สาว ถึงโตเกียวในตอนเย็นและพักที่โรงแรม Tokyo Prince และยังต้องแต่งเนื้อร้องเพลงที่ทางผู้จัดให้มาก่อนขึ้นเครื่องมาฟังและค่อยๆแปลค่อยๆแต่งขึ้นใหม่เป็นภาษาไทย อยู่หลายเพลง

สาว สาว สาว ร่วมประชุมการสรุปงานในขั้นเตรียมการประชุมร่วมกับ โปรดิวเซอร์และผู้ควบคุมเวที เพื่อกำหนดคิวบนเวที ช่วงกลางคืนมีการจัดงานเลี้ยงต้องรับศิลปินจากหลากหลายประเทศ สาว-สาว-สาวได้พบกับดารานักร้องชาวฮ่องกง [[เลสลี่ จาง]] และศิลปินจากหลากหลายประเทศ ซึ่งได้เข้าร่วมงานในครั้งนี้และได้ถ่ายรูปร่วมกันเป็นที่ระลึก

สาว สาว สาว ร่วมทำการซ้อมย่อยและซาวด์เช็กกันที่สถานีโทรทัศน์TBS และทั้งสามยังให้สัมภาษณ์กับรายการโทรทัศน์และวิทยุอีกของญี่ปุ่นอีกด้วย

วันแสดงจริง โดยศิลปินทุกท่านที่มีร่วมในงานต้องตื่นแต่เช้าเพื่อไปซ้อมใหญ่ที่[[นิปปงดูโดกัง]] โดยเริ่มซ้อมกันตั้งแต่เช้าจนถึงหกโมงเย็น สาว สาว สาวนำเพลง ฉันบอกเธอเอง จากอัลบั้มชุด ว้าว..ว! ไปแสดงบนในงานครั้งนี้ โดยชุดของทั้งสามตั้งใจนำผ้าไหมของไทยไปแสดงให้ต่างชาติเห็นถึงความสวยงามของผ้าไหมไทย โดยชุดทั้งหมดเป็นฝีมือของแม่เม้า[[สุดา ชื่นบาน]] งานในครั้งนี้จะมีช่วงที่ให้นักร้องของแต่ละชาติมาร้องเพลงร่วมกัน สาวสาวสาวได้ประกบคู่กับ[[Fuyumi Sakamoto]] ร่วมร้องเพลง Roppongi Junjo ซึ่งสาว สาว สาว ร่วมร้องในภาษาไทย ซึ่งมีเหตุผิดพลาดเนื่องจาก[[Fuyumi Sakamoto]]ลืมเนื้อในระหว่างร้อง ทำให้พวกเธอต้องแก้สถานการณ์โดยการณ์ออกมาร้องไปพลางๆ หลังจากการแสดงจบทางโปรดิวเซอร์จึงขอถ่ายแก้ใหม่อีกรอบนึง ในช่วงฟินาเล่ของงาน ศิลปินทุกชาติออกมาร่วมร้องเพลงHana ประพันธ์โดย[[Tanimura Shinji]] (ชินจิ ทะนิมูระ)โดยสาว สาว สาวร่วมร้องในเนื้อของภาษาไทย หลังจบการแสดงมีเหล่าแฟนคลับเด็กนักเรียนญี่ปุ่นมาส่งเสียงตะโกนเรียกชื่อสาว สาว สาว ขณะที่พวกเธอกำลังเดินขึ้นรถเพื่อกลับโรงแรม ซึ่งบ่งบอกได้ดีว่าชาวญี่ปุ่นชื่นชอบผลงานและการแสดงของสาวสาวสาวอย่างมากมาย

สาวสาวสาวร่วมงานแถลงข่าวกับศิลปินจากหลากหลายประเทศมาพูดความรู้สึกในงานครั้งนี้ และหลังจากนั้นเป็นการจัดปาร์ตี้เลี้ยงส่ง พวกเธอได้มอบเข็มกลัดเกี่ยวกับวรรณคดีไทยให้กลับศิลปินต่างๆและเซ็นชื่อที่รูปของพวกเธอที่แสดงไว้ให้เป็นที่ระลึก[[หมวดหมู่:กลุ่มดนตรีสัญชาติไทย]]
[[หมวดหมู่:กลุ่มดนตรีไทยในยุค 1980]]
[[หมวดหมู่:กลุ่มดนตรีที่ก่อตั้งในปี พ.ศ. 2525]]
[[หมวดหมู่:เกิร์ลกรุป]]
[[หมวดหมู่:ศิลปินสังกัดจีเอ็มเอ็ม แกรมมี่]]